344 1774. 



tribus e villis retrorsum flexis. Oculi antici, superi, pal- 

 pebris fuscis, iride flava. 



P e d e s tridactyli, palmati, natatorii, fuliginosi. F e m o r a 

 semitecta. Tibiae breves, subcompressae. Digiti 3 mem- 

 brana natatoria connexi, interior brevior, tibia paulo lon- 

 gior, phalangibus 3, medius 4, extimus 5. Unguis posti- 

 cus (loco digiti), reliquis brevior, subconicus, sessilis. Un- 

 gues mediocres, nigri, incurvi, submarginati, medio reliquis 

 longiore. 



Corpus omne ferrugineo-fuliginosum. 



APTENODYTES (*). 



De genere avium dicturus, quod vulgus Pinguinos a 

 pinguedine appellare solet, liceat mihi quaedam de mea no- 

 minis ratione praefari. Scio equidem iam satis superque 

 nominum in Ornithologiam illatum esse, sic ut in universam 

 historiam naturalem; nec temere nova condenda genera et 

 nomina, semper mea fuit opinio. Verum id luce quoque 

 meridiana clarius esse deprehendi, eas avium tribus, quas 

 ipsa natura forma constanti, et peculiari vitae genere a re- 

 liquis familiis segregavit, utique nova constituere genera et 

 novum nomen mereri: sobrie tamen et raro naturae consulti 

 hoc iure suo utantur, nec nisi gravissimis rationibus persuasi 

 id sibi arrogent. Hoc genus Aptenodytae utique ab omni- 

 bus avium generibus et forma et rostri structura peculiari, 

 circumcaesura pedum, alarumque usu pro remigio maris, di- 

 stinguitur, ut insulsum utique foret hic non naturam ducem 



(*) Dissertationem insequentem de Aptenodytarum genere, libello 

 suo manuscripto separatim adiunctam auctor in nave rediens con- 

 scripsisse videtur, nova quaedam generaliora descriptionibus additu- 

 rus, quas in nova Hollandia m. Aprili 1773, et hoc loco m. Ian. 

 1775 calamo exceperat. Conf. §.69. p. 56. et §. 101. p. 96. Vid. 

 quoque Commentat. Goetling. Yol. III. per ann. 1780 pag. 121. 



